لیو چہاردہم

پوپ لیو چہار دہم (پیدائش: رابرٹ فرانسس پریوسٹ، 14 ستمبر 1955ء) کاتھولک کلیسیا کے سربراہ اور ویٹی کن سٹی ریاست کے خود مختار حکمران ہیں۔ انھیں 8 مئی 2025ء کو پوپ فرانسس کے انتقال کے بعد ہونے والے کانکلیو (پاپائی اجتماع) میں پوپ منتخب کیا گیا۔

پریوسٹ کی پیدائش شکاگو، الینوائے میں ہوئی۔ انھوں نے اپنی ابتدائی پادریانہ زندگی سینٹ آگسٹین کے آرڈر (طریقت) کے لیے وقف کی۔ انھوں نے 1985ء سے 1986ء اور پھر 1988ء سے 1998ء تک پیرو میں وسیع پیمانے پر خدمات انجام دیں، جن میں پیرش کے پادری، اسقفی عہدے دار، مدرسہ کے استاد اور منتظم کی حیثیت شامل تھی۔ 2001ء سے 2013ء تک وہ سینٹ آگسٹین کے آرڈر کے پرائر جنرل منتخب ہوئے۔ بعد ازاں وہ پیرو واپس گئے اور 2015ء سے 2023ء تک چیکلایو کے بشپ کے طور پر کام کیا۔ 2023ء میں پوپ فرانسس نے انھیں ڈکاسٹری برائے اساقفہ (Dicastery for Bishops) کا پریفیکٹ (قائد) اور لاطینی امریکا کے لیے پونٹفیکل کمیشن کا صدر مقرر کیا اور اسی سال انھیں کارڈینل بھی بنایا۔ ان ذمہ داریوں نے انھیں پاپائی امیدوار کے طور پر نمایاں بنا دیا۔

امریکا اور پیرو کی دوہری شہریت رکھنے والے لیو، امریکا اور پیرو دونوں سے تعلق رکھنے والے پہلے پوپ ہیں۔ وہ سینٹ آگسٹین کی طریقت سے تعلق رکھنے والے پہلے پوپ اور ان طریقتوں میں سے ساتویں ہیں جو سینٹ آگسٹین کے ضابطہ کی پیروی کرتے ہیں۔

اپنے اسقفی شعار In illo uno unum () کے مطابق لیو نے اپنے ابتدائی پاپائی پیغام میں اتحاد پر زور دیا۔ انھوں نے پوپ فرانسس کے مرکزی پیغامات جیسے یسوع مسیح کی خوشخبری (کیرگما)، مومنین کا تبلیغی کردار اور امن، انصاف اور خیرات کے لیے اجتماعی مشاورت کی اہمیت کو جاری رکھا اور امن و مفاہمت کو اپنی ترجیح بنایا۔

 حوالہ جات 

زمرہ:اطالوی نژاد امریکی شخصیات
زمرہ:افریقی نژاد پیروی شخصیات
زمرہ:اکیسویں صدی کے پوپ
زمرہ:بقید حیات شخصیات
زمرہ:بیسویں صدی کے امریکی معلمین
زمرہ:پوپ
زمرہ:پیرو کے وطن گیر شہری
زمرہ:فرانسیسی نژاد امریکی شخصیات
زمرہ:ولانووا یونیورسٹی کے فضلا
زمرہ:ہسپانوی نژاد امریکی شخصیات
زمرہ:1955ء کی پیدائشیں
زمرہ:امریکی ریاضی دان
زمرہ:جاری واقعات
زمرہ:موجودہ قومی حکمران
زمرہ:شکاگو کی شخصیات
زمرہ:امریکی شخصیات
زمرہ:بیسویں صدی کی پیروی شخصیات
زمرہ:اکیسویں صدی کی پیروی شخصیات
زمرہ:پیروی مسیحی
زمرہ:پیروی پوپ
زمرہ:امریکی پوپ
زمرہ:اکیسویں صدی کے امریکی کارڈینل